《拾穗许村童》
宋代·林希逸

拂拂新凉入，家家穫稻同。参差多滞穗，收拾许村童。

满地禾频多，怜渠筥尚空。少多从汝得，小大共年丰。

挈负归茅宇，欢呼谢主翁。晚来炊饭饱，牛笛弄松风。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。